NORAKSTS

|  |  |
| --- | --- |
| 28.03.2025. | Nr.4/8 |

###### NOSAUKUMA “FRĪDRIHA VESMAŅA SKVĒRS” PIEŠĶIRŠANA DABAS UN APSTĀDĪJUMU TERITORIJAI STARP MĀTERA UN VAĻŅU IELĀM, JELGAVĀ

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībā (turpmāk – Pašvaldība) 2025. gada 23. janvārī saņemts biedrības “Vesmaņi”, reģistrācijas Nr.400083107050, (turpmāk – Biedrība) iesniegums, kurā Biedrība norāda, ka sadarbībā ar Ģ.Eliasa Jelgavas vēstures un mākslas muzeju izstrādā projektu Frīdriha Vesmaņa atmiņas iemūžināšanai Jelgavas pilsētvidē, nosaucot viņa vārdā kādu skvēru vai laukumu.

2025. gada 27. janvārī saņemta Ģ.Eliasa Jelgavas vēstures un mākslas muzeja vēstule “Par biedrības “Vesmaņi” ierosinājumu”, kurā atbalsta Biedrības ierosinājumu, iesakot nosaukumu “Frīdriha Vesmaņa skvērs” piešķirt skvēram starp Mātera un Vaļņu ielām, Jelgavā.

Saskaņā ar Jelgavas pilsētas teritorijas plānojuma 2009.-2021.gadam grozījumu 1.pielikumu Jelgavas pilsētas pašvaldības 2017. gada 23. novembra saistošo noteikumu Nr.17-23 “Teritorijas izmantošanas un apbūves noteikumi”, skvērs starp Mātera un Vaļņu ielām, Jelgavā (zemes vienība ar kadastra apzīmējumu 09000010692) izvietojas Dabas un apstādījumu teritorijā (DA2), kur galvenais izmantošanas veids ir labiekārtota publiskā ārtelpa (24001).

Pamatojoties uz Nekustamā īpašuma valsts kadastra informācijas sistēmas datiem zemes vienībai ar kadastra apzīmējumu 09000010692 reģistrēts nekustamā īpašuma lietošanas mērķis - dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa (kods 0501).

Valsts valodas centrs 2025. gada 7. martā ir sniedzis atzinumu Nr.1-16.1/162 “Par oficiālā vietvārda priekšlikumu”, saskaņā ar kuru priekšlikumu par oficiālā vietvārda “Frīdriha Vesmaņa skvērs” piešķiršanu publiskās infrastruktūras objektam, dabas un apstādījumu teritorijai starp Mātera un Vaļņu ielām, Jelgavā atzīst par atbilstošu Ministru kabineta 2012. gada 10. janvāra noteikumu Nr.50 “Vietvārdu informācijas noteikumi” prasībām attiecībā uz oficiālo vietvārdu.

Ievērojot minēto un pamatojoties uz Pašvaldību likuma 10.panta pirmās daļas 6.punktu

**JELGAVAS VALSTSPILSĒTAS PAŠVALDĪBAS DOME NOLEMJ:**

Piešķirt nosaukumu “Frīdriha Vesmaņa skvērs” dabas un apstādījumu teritorijai starp Mātera un Vaļņu ielām, Jelgavā (nekustamā īpašuma kadastra numurs 09000010692, zemes vienības kadastra apzīmējums 09000010692).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 28. martā